CELEX: 32016R0238
Language: sl
Date: 2016-02-19 00:00:00
Title: Uredba Komisije (EU) 2016/238 z dne 19. februarja 2016 o spremembi Priloge k Uredbi (EU) št. 579/2014 o odobritvi odstopanja od nekaterih določb Priloge II k Uredbi (ES) št. 852/2004 Evropskega parlamenta in Sveta v zvezi s prevozom tekočih olj in maščob po morju (Besedilo velja za EGP)

20.2.2016   
            
            
               SL
            
            
               Uradni list Evropske unije
            
            
               L 45/1
            
         UREDBA KOMISIJE (EU) 2016/238
   z dne 19. februarja 2016
   o spremembi Priloge k Uredbi (EU) št. 579/2014 o odobritvi odstopanja od nekaterih določb Priloge II k Uredbi (ES) št. 852/2004 Evropskega parlamenta in Sveta v zvezi s prevozom tekočih olj in maščob po morju
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 852/2004 Evropskega parlamenta in Sveta z dne 29. aprila 2004 o higieni živil (1) in zlasti člena 13(2) Uredbe,
   ob upoštevanju naslednjega:
   
               (1)
            
            
               Uredba Komisije (EU) št. 579/2014 (2) določa odstopanje od točke 4 poglavja IV Priloge II k Uredbi (ES) št. 852/2004, v skladu s katerim lahko morska plovila pod nekaterimi pogoji prevažajo tekoča olja in maščobe (v nadaljnjem besedilu: olja ali maščobe), ki so namenjeni ali bodo verjetno uporabljeni za prehrano ljudi.
            
         
               (2)
            
            
               Navedeni pogoji se nanašajo na pomorsko opremo in prakse ter merila za snovi, ki se prevažajo na morskem plovilu kot predhodni tovor. Snovi, ki izpolnjujejo navedena merila, so navedene v Prilogi k Uredbi (EU) št. 579/2014 (Seznam sprejemljivih predhodnih tovorov).
            
         
               (3)
            
            
               Na seznamu sprejemljivih predhodnih tovorov skupni vnos za raztopino amonijevega nitrata, raztopino kalcijevega nitrata (CN-9) in njuno dvojno sol ne opisuje ustrezno tovora, kar med zakupniki ladij povzroča zmedo. Zato bi bilo treba seznam sprejemljivih predhodnih tovorov spremeniti tako, da bo vključeval druge oblike kalcijevega nitrata, kot so kalcijev amonijev nitrat, kalcijev (II) nitrat dehidrat in kalcijev nitrat tetrahidrat. Vse te oblike imajo enak profil nevarnosti in se med seboj razlikujejo le v količini kristalne vode, ki jo vsebujejo molekule.
            
         
               (4)
            
            
               Znanstveni odbor za onesnaževala v prehranski verigi Evropske agencije za varnost hrane je na svojem 68. plenarnem zasedanju (3) potrdil, da se te različne oblike raztopin kalcijevega nitrata razlikujejo le v hidratacijskem številu, in ugotovil, da njihova prisotnost v primerjavi s prvotno navedenimi snovmi v skupnem vnosu ne vpliva na toksikološke lastnosti in kemijsko reaktivnost.
            
         
               (5)
            
            
               Zato je primerno spremeniti seznam sprejemljivih predhodnih tovorov iz Priloge k Uredbi (EU) št. 579/2014.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 579/2014 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. februarja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 139, 30.4.2004, str. 1.
   
      (2)  Uredba Komisije (EU) št. 579/2014 z dne 28. maja 2014 o odobritvi odstopanja od nekaterih določb Priloge II k Uredbi (ES) št. 852/2004 v zvezi s prevozom tekočih olj in maščob po morju (UL L 160, 29.5.2014, str. 14).
   
      (3)  Zapisnik 68. plenarnega zasedanja Znanstvenega odbora za onesnaževala v prehranski verigi (EFSA/CONTAM/2330), ki je na voljo na spletni strani http://www.efsa.europa.eu/en/events/event/141125b-m.pdf.
   
      PRILOGA
      Priloga k Uredbi (EU) št. 579/2014 se spremeni:
      
                  1.
               
               
                  V 12. vrstici se skupni vnos za raztopino amonijevega nitrata, raztopino kalcijevega nitrata (CN-9) in njuno dvojno sol nadomesti z naslednjima ločenima vnosoma:
                  
                              „Raztopina amonijevega nitrata
                           
                           
                              6484-52-2
                           
                        
                              Kalcijev amonijev nitrat
                           
                           
                              15245-12-2“
                           
                        
            
                  2.
               
               
                  Za 13. vrstico (vnos za raztopino kalcijevega klorida) se dodajo naslednji vnosi:
                  
                              „Kalcijev nitrat
                           
                           
                              10124-37-5
                           
                        
                              Kalcijev (II) nitrat dehidrat
                           
                           
                              35054-52-5
                           
                        
                              Kalcijev nitrat tetrahidrat
                           
                           
                              13477-34-4“